กรุงศรีเชิญลูกค้าธุรกิจร่วมงานสัมมนาออนไลน์ครั้งใหญ่แห่งปี
กรุงศรีเชิญลูกค้าธุรกิจร่วมงานสัมมนาออนไลน์ครั้งใหญ่แห่งปี ในหัวข้อ Krungsri Business Forum 2022: What’s Next for Thailand?
19 ม.ค. 2565

กรุงศรี (ธนาคารกรุงศรีอยุธยา จำกัด (มหาชน)) ขอเชิญลูกค้าธุรกิจเข้าร่วมงานสัมมนาออนไลน์ครั้งใหญ่แห่งปี Krungsri Business Forum 2022 : What’s Next for Thailand? ภายใต้หัวข้อ อนาคตธุรกิจไทย กับโอกาสใหม่ในภูมิภาคอาเซียนยุคดิจิทัล ในวันพฤหัสที่ 10 กุมภาพันธ์ 2565 เวลา 14.00 – 16.45 น.ภายในงานสัมมนาครั้งนี้ นอกจากกรุงศรีจะมาอัพเดทเมกะเทรนด์ในโลกธุรกิจที่ต้องจับตามอง ยังพร้อมนำเสนอแนวคิดและกลยุทธ์ของธุรกิจไทยในการขยายตลาดสู่อาเซียน ซึ่งงานนี้ นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) จะร่วมกล่าวเปิดงานและนำเสนอความพร้อมของกรุงศรีในการขับเคลื่อนการเติบโตของพันธมิตรธุรกิจในอาเซียนและได้รับเกียรติจากผู้ทรงคุณวุฒิจากหลากหลายอุตสาหกรรมมาร่วมบรรยาย ได้แก่ นายยุทธศักดิ์ สุภสร ผู้ว่าการการท่องเที่ยวแห่งประเทศไทย ให้เกียรติร่วมบรรยายในหัวข้อทิศทางการขับเคลื่อนการท่องเที่ยวภายใต้แผนดิจิทัลทัวริสซึมและการสร้างความยั่งยืนให้กับการท่องเที่ยวของไทย นายรุ่งโรจน์ รังสิโยภาส กรรมการผู้จัดการใหญ่ SCG กับเทรนด์ ESG และโอกาสการขยายธุรกิจในประเทศอาเซียน และ นายอัศวิน เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่กลุ่มบีเจซี บิ๊กซี กับหัวข้อกลยุทธ์ธุรกิจค้าปลีกในการบุกตลาดอาเซียน ร่วมด้วย นายสยาม ประสิทธิศิริกุล ประธานกลุ่มสนับสนุนธุรกิจด้านเทคโนโลยีสารสนเทศและดิจิทัล ธนาคารกรุงศรีอยุธยา จำกัด (มหาชน) ซึ่งจะมาฉายภาพเทคโนโลยีด้านการเงินและการบูรณาการทางการเงินในระดับภูมิภาคและ ดร. สมประวิณ มันประเสริฐ ผู้ช่วยกรรมการผู้จัดการใหญ่ ผู้บริหารสายงานวิจัย ธนาคารกรุงศรีอยุธยา จำกัด (มหาชน) ที่จะมาเผยเทรนด์แห่งอนาคตที่ธุรกิจต้องทำในวันนี้เพื่อไม่พลาดโอกาสจากการเปลี่ยนแปลงครั้งสำคัญในห่วงโซ่อุปทานของโลกงานนี้ กรุงศรี เปิดโอกาสพิเศษให้ลูกค้าธุรกิจร่วมฟังสัมมนาออนไลน์ได้โดยไม่มีค่าใช้จ่าย ผู้ที่สนใจสามารถลงทะเบียนเพื่อร่วมงานสัมนาออนไลน์ได้ที่ https://bit.ly/3A5Gh8O